Zaista sam uzbuđen podijeliti s vama
pojedine pronalaske koji su me iznenadili
o tome što čini da tvrtke najviše uspiju,
koji čimbenici utječu najviše na uspjeh startup tvrtki.
Vjerujem da su startup organizacije
neke od najboljih oblika koji će učiniti svijet boljim mjestom.
Ako uzmete grupu ljudi sa pravim poticajima pravičnosti
i organizirate ih u startup,
možete otključati ljudski potencijal na načine koji su dosad bili nemogući.
Možete ih potaknuti da postignu nevjerojatne stvari.
Ali ako su startup organizacije tako sjajne,
zašto ih toliko ne uspije?
To sam želio saznati.
Želi sam saznati što najviše utječe
za uspjeh startup tvrtke.
I želio sam biti sustavan u vezi toga,
izbjeći svoje instinkte i možda pogrešne procjene koje imam
od toliko tvrtki koje sam vidio tijekom godina.
Želio sam znati ovo
zato što sam pokretao poslove od svoje dvanaeste godine
kad sam prodao slatkiš na busnoj stanici u osnovnoj školi,
pa u srednjoj školi, kad sam napravio solarne uređaje,
pa na fakultetu, kad sam pravio razglas.
A kad sam diplomirao, pokrenuo sam sotfverske tvrtke.
Prije 20 godina sam pokrenuo Idealab,
i posljednjih 20 godina smo pokrenuli više od 100 tvrtki,
mnogo uspjeha, i mnogo velikih neuspjeha.
Puno smo naučili iz tih neuspjeha.
Zato sam pokušao pronaći čimbenike
koji utječu na uspjeh ili neuspjeh tvrtki.
Gledao sam ovih pet.
Prvo, ideja.
Uvijek sam mislio da je sve u ideji.
Nazvao sam svoju tvrtku Idealab zbog toga što obožavam
"Aha" trenutak kad prvi put dođete na ideju.
Ali s vremenom,
sam počeo vjerovati da možda tim, izvedba, prilagodba,
znače mnogo više nego ideja.
Nisam mislio da ću ikad citirati boksača Mikea Tysona na TED pozornici,
ali on je jednom rekao,
"Svi imaju plan, dok ih netko ne lupi usred face." (Smijeh)
Vjerujem da je ovo istinito i u poslovnom svijetu.
Tako da je izvedba tima većinom
sposobnost da se prilagodi udarcu potrošača posred lica.
Potrošač je istinska stvarnost.
Zato sam pomislio da je
možda tim najbitnija stvar.
Onda sam počeo gledati poslovne modele.
Ima li tvrtka vrlo jasan put proizvodnje prihoda potrošača?
To je potaknulo da pomislim
što je najbitnije za uspjeh.
Onda sam gledao financiranje.
Ponekad tvrtke dobiju intezivne količine financija.
Možda je to najbitnija stvar?
A onda naravno, tajming.
Jel ideja uranila i svijet nije spreman na nju?
Jel rano, kao da si napredan i moraš educirati svijet?
Ili je u pravo vrijeme?
Ili je prekasno, i već ima previše konkurencije?
Pa sam pregledavao vrlo pažljivo ovih pet čimbenika
unutar mnogo tvrtki.
Pogledao sam unutra svih 100 Idealab tvrtki,
i 100 ne-Idealab tvrtki
da probam doći do nečeg znanstvenog u vezi toga.
Prvo, kod Idealab tvrtki,
prvih pet tvrtki --
Citysearch, CarsDirect, GoTo, NetZero, Tickets.com --
sve su postigle uspjeh od milijardu dolara.
I pet tvrtki na dnu --
Z.com, Insider Pages, MyLife, Desktop Factory, Peoplelink --
nadali smo se, ali nisu uspjeli.
Pa sam pokušao rangirati sve atribute
kako sam mislio da su tvrtke postigle u svakoj od dimenzija.
A za ne-Idealab tvrtke sam uzeo divlje uspjehe,
kao Airbnb i Instagram i Uber i Youtube i Linkedin.
I neke neuspjele:
Webvan, Kozmo, Pets.com
Flooz i Friendster.
Tvrtke na dnu su imale velika ulaganja,
neke su imale i poslovne modele,
ali nisu uspjeli.
Pokušao sam saznati koji čimbenici najviše
utječu na uspjeh i neuspjeh kod svih ovih tvrtki,
i rezultati su me iznenadili.
Prva stvar je bio tajming.
Tajming je značio 42 posto
razlike između uspjeha i neuspjeha.
Tim i izvedba su na drugom mjestu,
a ideja,
različitost ideje, jedinstvenost ideje,
je bila na trećem mjestu.
Ovo nije apsolutno konačno,
ne kažem da ideja nije bitna,
ali me veoma iznenadilo što ideja nije najvažnija stvar.
Ponekad je bilo bitnije kad je zaista iznesena.
Zadnja dva, posao i financiranje, su mi imali smisla.
Mislim ima smisla da je poslovni model tako nisko
jer možete početi posao bez poslovnog modela
a onda ga napraviti kasnije kad to potrošači budu zahtijevali.
I financiranje, mislim,
ako nemate dovoljno sredstava na početku a dobivate na privlačnosti,
pogotovo u današnjem dobu,
vrlo, vrlo je lako doći do ozbiljnih ulaganja.
Sada ću vam pokazati nekoliko određenih primjera za svaki od ovih.
Uzmite divlji uspjeh kao što je Airbnb za koji svi znaju.
Tu tvrtku su slavno svi pametni investitori zaobilazili
jer su ljudi mislili,
"Nitko neće iznajmiti svoj prostor u kući strancu."
Naravno, ljudi su pokazali suprotno.
Ali jedan od razloga što su uspjeli,
uz dobar poslovni model, dobru ideju, odličnu izvedbu,
je tajming.
Ta tvrtka se pojavila upravo u vrijeme vrhunca recesije
kad je ljudima trebao dodatni novac,
i to je možda pomoglo ljudima da
prevladaju prigovore iznajmljivanju svog doma strancu.
Ista stvar i sa Uberom.
Uber se pojavio,
nevjerojatna tvrtka, nevjerojatan poslovni model,
odlična izvedba, isto.
Ali je tajming bio savršen
da uvedu vozače u sustav.
Vozači su tražili dodatni novac, to je bilo veoma važno.
Neki od naših uspjeha, Citysearch, su se pojavili kad je ljudima trebala web stranica.
GoTo.com, koji smo zapravo najavili na TED 1998. godine,
se pojavio kad su tvrtkama trebali isplativi načini da povećaju promet.
Mislili smo da je ideja izvrsna,
ali je zapravo tajming bio možda bitniji.
I onda neki od naših neuspjeha.
Pokrenuli smo tvrtku imena Z.com, online tvrtka za zabavu.
Bili smo vrlo uzbuđeni --
prikupili smo dovoljno novaca, imali smo izvrstan poslovni model,
čak smo potpisali ugovor sa nevjerojatnim Hollywoodskim talentom.
Ali je prodiranje širokopojasnih usluga bilo prenisko 1999-2000.
Bilo je teško gledati video sadržaj online,
morali ste instalirati codece u svoj pretraživač i sve te stvari,
i tvrtka je naposlijetku propala 2003. godine.
Samo dvije godine poslije,
kada je Adobe Flash rješio problem codeca
i kad je prodiranje širokopojasnih usluga prešlo 50% u Americi,
Youtube je imao savršen tajming.
Odlična ideja, nevjerojatan tajming.
Ustvari, Youtube nije čak imao ni poslovni model kad je krenio.
Nisu bili sigurni da će uspjeti.
Ali to je bilo divno, predivno tempirano.
Želim reći, dakle,
izvedba puno znači.
Ideja također puno znači.
Ali tajming znači više.
Najbolji način da se procijeni tajming
je da pogledate jesu li potrošači zaista spremni
za ono što im nudite.
I da budete zaista, zaista iskreni u vezi toga,
a ne da poričete rezultate koje vidite.
jer ako imate nešto što volite, želite da se probije.
ali morate biti veoma, veoma iskreni u vezi tajminga.
Kao što sam već rekao
Mislim da startup tvrtke mogu promijeniti i poboljšati svijet.
Nadam se da vam ovi uvidi
mogu možda pomoći da imate malo veći odnos uspjeha,
i tako pomognete da nešto odlično zaživi u svijetu
što inače ne bi.
Mnogo vam hvala, bili ste divna publika.
(Pljesak)